Merkezê Çapemenî û Îrtîbatî yê HPG’yî  derheqê hêrişanê dewleta Tirkî de eşkerayîyêk daye û nê pare kerdî:
‘’12’ê Hezîrane de artêşa Tirkî herêma Kirê Sarixsû ya pabesteya Koyê Tendurekî yê mabanê qezaya Bazîdî ya Agirî û Ebaxê Wanî  bi obus,hawan û teyareyanê şerî  bombardûman kerde. Nêtîceya hêrişan de 4 embazê ma şehîd bîyî. Nasnameyê embazanê ma do rayapêroyî dir bêrê parekerdene.
17’ê Hezîrane de herêmanê Wareyê Pawitişî yê Medya ra Qendîl de derûdorê  Dola Şehîdan û dewa Bêpalanî hetê teyareyanê şerî yê artêşa Tirkî ra ame bombardûmankerdene. Roja bîne zî heman herême de derûdorê dewa Tûkê ser o bombayî ameyî varnayene. Herişan de vînbîyayeyê ma çîn ê. Bax û Baxçeyanê şarî zirar dî.’’
